Viëtnam laat vogtigheid in die oog | Netwerk24
Viëtnam laat vogtigheid in die oog
Deur Charl Adams, Century City 11 Oktober 2018 00:00
Nadat ek Bun Booyens se aangrypende vertelling oor Viët­nam gelees het, is daar so 'n vogtigheid in my oë.
Bykans twee jaar gelede gaan speel ek en 'n maat gholf in die Hoi An-gebied. Ons ervaringe is presies soos Booyens dit beskryf. Honderde fietse, 'n kakofonie van klanke en wat vir ons Westerlinge soos 'n chaos lyk.
Tog is daar 'n onderliggende orde en ons sien of hoor geen padwoede of antisosiale gedrag nie. Ek dink hul Boeddhistiese geloof het iets te make met hul vredeliewende aard.
Terwyl ons vliegtuig opstyg, sien ek deur die kajuitvenstertjie doer onder die uitgestrekte begraafplase met derduisende wit kruisies. Die gevolge van 'n nuttelose en barbaarse oorlog.